
U   I M E   R E P U B L I K E   H R V A T S K E


[bookmark: _Hlk179455532][bookmark: _Hlk179455769]Općinski sud u Karlovcu po sutkinji Sanji Jovanović Karajić, univ. mag. iur., spec. iur., uz sudjelovanje zapisničarke Diane Gvozdić, u prekršajnom predmetu protiv okrivljenika Gordana Mačešića, zbog prekršaja iz čl. 199. st. 8. Zakona o sigurnosti prometa na cestama (''Narodne novine'', br. 67/08., 48/10. – Odluka Ustavnog suda Republike Hrvatske, 74/11., 80/13., 158/13. – Odluka i rješenje Ustavnog suda Republike Hrvatske, 92/14., 64/15., 108/17., 70/19., 42/20., 85/22., 114/22., 133/23. i 145/24. – u daljnjem tekstu: ZSPC), povodom optužnog prijedloga PU karlovačke, Policijske postaje Duga Resa, KLASA: 211-07/25-5/26899, URBROJ: 511-05-08-25-1 od 12. listopada 2025., na temelju čl. 228. i 230. Prekršajnog zakona (''Narodne novine'', br. 107/07., 39/13., 157/13., 110/15., 70/17., 118/18. i 114/22. – u daljnjem tekstu: PZ) 22. svibnja 2026. izdaje


PREKRŠAJNI NALOG


Okrivljenik GORDAN MAČEŠIĆ, OIB: 19791179900, sin Zorana i Snježane, rođen 28. veljače 1991. u Karlovcu, s prebivalištem u Dugoj Resi, Juranovo Brdo 20, državljanin Republike Hrvatske, prekršajno osuđivan,


k r i v   j e


	I. što je 12. listopada 2025. u 00:00 sati u Dugoj Resi, Jozefinska cesta kbr. 30, kao vozač upravljao osobnim automobilom reg. oznake KA 2102-LM i kretao se Jozefinskom cestom u gradu Duga Resa, te mu je provedenim ispitivanjem pomoću alkometra marke ''Dräger'', serijskog broja ARKC-0139, utvrđena koncentracija od 2,09 g/kg alkohola u organizmu, što umanjeno za granicu dopuštene pogreške mjerenja od 0,1 g/kg iznosi 1,99 g/kg alkohola u organizmu,

	čime je počinio prekršaj opisan u čl. 199. st. 2. ZSPC-a, a kažnjiv po čl. 199. st. 8. istog Zakona.

 	II. Na temelju čl. 199. st. 8. ZSPC-a okrivljeniku se izriče novčana kazna u iznosu od 1.320,00 EUR (tisućutristodvadeset eura i nula centi).

III. Na temelju čl. 33. st. 11. PZ-a okrivljeniku se odobrava plaćanje novčane kazne na 6 (šest) mjesečnih obroka u roku od 6 (šest) mjeseci od pravomoćnosti ovog prekršajnog naloga na broj računa primatelja u korist Državnog proračuna Republike Hrvatske.

[bookmark: _Hlk181105516]IV. Na temelju čl. 152. st. 3. PZ-a ukoliko okrivljenik u roku od 6 (šest) mjeseci od pravomoćnosti ovog prekršajnog naloga, plati dvije trećine izrečene novčane kazne u iznosu od 880,00 EUR (osamstoosamdeset eura i nula centi), smatrat će se da je novčana kazna u cjelini plaćena.

V. Na temelju čl. 34. st. 1. PZ-a ukoliko okrivljenik u navedenom roku ne plati novčanu kaznu u cijelosti ili djelomično, novčana kazna će se naplatiti prisilno u ukupnom iznosu od 1.320,00 EUR. 

VI. Na temelju čl. 58. PZ-a okrivljeniku se izriče zaštitna mjera zabrane upravljanja motornim vozilima "B" kategorije u trajanju od 3 (tri) mjeseca, koju će izvršiti nadležna policijska postaja, a u trajanje izrečene zaštitne mjere uračunat će se vrijeme za koje mu je vozačka dozvola bila privremeno oduzeta.

VII. Na temelju čl. 139. st. 3. PZ-a okrivljenik je obvezan naknaditi troškove prekršajnog postupka iz čl. 138. st. 2. toč. 1. i 3.a PZ-a u ukupnom iznosu od 31,00 EUR (tridesetjedan euro i nula centi) u roku od 15 dana od pravomoćnosti ovog prekršajnog naloga u korist Državnog proračuna Republike Hrvatske, jer će se u protivnom u smislu čl. 152. st. 4. PZ-a naplatiti prisilno. 


Obrazloženje

1. PU karlovačka, Policijska postaja Duga Resa je 22. listopada 2025. podnijela optužni prijedlog protiv okrivljenika Gordana Mačešića zbog prekršaja činjenično i pravno opisanog u izreci ovog prekršajnog naloga.

2. Sud je utvrdio da je ovlašteni tužitelj podnio optužni prijedlog te da je prekršaj iz optužnog prijedloga utvrđen obavljenim nadzorom ovlaštene osobe tužitelja (policijskog službenika) koji je o tome sačinio zapisnik o ispitivanju prisutnosti alkohola, opojnih droga ili lijekova u organizmu okrivljenika serijski broj: 1069116610 od 12. listopada 2025. (list 6 spisa). Osim u navedeni zapisnik, sud je izvršio uvid i u izvještaj o završnom ispitivanju br: 25-0535 (list 4 spisa), izvješće o postupanju (list 5 spisa), naredbu o određivanju mjere opreza serijski broj: 1069116653 (list 7 spisa), izvješće o ispitivanju br. 0535/25 (list 8 spisa), potvrdu iz prekršajne evidencije za okrivljenika od 10. studenog 2025. (list 10 i 11 spisa) i potvrdu iz prekršajne evidencije za okrivljenika od 22. svibnja 2026. (list 12 i 13 spisa).

3. Ovaj sud nalazi da je na temelju podnesenog optužnog prijedloga i priloženih dokaza dovoljno utvrđeno da je okrivljenik počinio prekršaj opisan u izreci ovog prekršajnog naloga i da su ispunjeni svi uvjeti iz čl. 230. toč. 1. i 3. PZ-a, slijedom čega je izdan prekršajni nalog bez saslušanja okrivljenika.

4. Pri odmjeravanju kazne ovaj sud je cijenio sve okolnosti koje utječu na vrstu i mjeru kazne u smislu čl. 36. PZ-a, a posebno stupanj krivnje, opasnost djela, svrhe kažnjavanja te dosadašnju prekršajnu osuđivanost okrivljenika. Stoga je sud okrivljeniku na temelju čl. 199. st. 8. ZSPC-a izrekao novčanu kaznu u iznosu od 1.320,00 EUR, dakle u zakonom propisanom posebnom minimumu za ovu vrstu prekršaja. Uz to okrivljeniku je odobreno obročno plaćanje novčane kazne na šest mjesečnih obroka. Okrivljenik je u skladu sa čl. 152. st. 3. PZ-a upozoren da ukoliko u roku od 6 mjeseci od pravomoćnosti ovog prekršajnog naloga plati dvije trećine novčane kazne, smatrat će se da je novčana kazna u cjelini plaćena. 

5. Okrivljeniku je izrečena zaštitna mjera zabrane upravljanja motornim vozilima "B" kategorije u trajanju od 3 (tri) mjeseca, jer je sud ocijenio da u konkretnom slučaju okrivljeniku treba izreći ovu vrstu zaštitne mjere, budući da je nužna radi otklanjanja uvjeta koji omogućavaju ili poticajno djeluju na okrivljenika da počini novi prekršaj. Trajanje navedene zaštitne mjere je određeno sukladno težini počinjenog prekršaja, te stupnju počiniteljeve opasnosti. 

6. Na temelju čl. 139. st. 3. PZ-a u svezi čl. 138. st. 2. toč. 1. i 3.a PZ-a okrivljenik je obvezan naknaditi troškove prekršajnog postupka u ukupnom iznosu od 31,00 EUR, koji se sastoje od troškova tužitelja nastalih upotrebom alkotesta u iznosu od 11,00 EUR i paušalnog iznosa od 20,00 EUR koji se odnosi na troškove vođenja ovog prekršajnog postupka pred sudom.

Karlovac, 22. svibnja 2026.  


Zapisničarka					                            Sutkinja
Diana Gvozdić, v.r.	        	       Sanja Jovanović Karajić, univ. mag. iur., spec. iur., v.r. 


Uputa o pravnom lijeku:
Protiv ovog prekršajnog naloga okrivljenik može podnijeti prigovor Općinskom sudu u Karlovcu. Prigovor se podnosi pisano u dva istovjetna primjerka u roku od 8 dana od dana primitka prekršajnog naloga.


Dostaviti:
1. Okrivljenik Gordan Mačešić, Juranovo Brdo 20, Duga Resa
2. Tužitelj PU karlovačka, Policijska postaja Duga Resa – na znanje  



Za točnost otpravka – ovlašteni službenik
Tomislav Požar

